ai4bharat/Pralekha huggingface dataset:
وزارت دفاع
ہیڈکوارٹرز آئی ڈی ایس نے 21 واں یوم تاسیس منایا
نئی دہلی یکم اکتوبر 2021: ہیڈکوارٹرز انٹیگریٹڈڈیفنس اسٹاف  نے یکم اکتوبر 2021 کو اپنا اکیسواں یوم تاسیس منایا۔ چیف آف انٹیگریٹڈ ڈیفنس اسٹاف ٹو دی چیئرمین، چیف آف اسٹاف کمیٹی نے تینوں مسلح افواج کے تمام ارکان اور ان کے خاندان والوں کی عزت افزائی کی۔
ایچ ڈی آئی ڈی ایس کا قیام یکم اکتوبر 2001 کو ٹرائی سروس شاخ کے طورپر عمل میں آیا تھا جس کا مقصد’’یکجائی کے ذریعہ فتح‘‘ تھا۔ اس کا کام وزارت افواج کے مابین یکجائی کو مضبوط کرنا اور وزارت دفاع اور دیگر وزارتوں اور محکموں کے ساتھ زیادہ بہتر تال میل قائم کرنا تھا اور گزشتہ دو دہائیوں سے ایچ ڈی آئی ایس نے افواج کی جانب سے کلیدی قومی کوششوں میں قائدانہ رول ادا کیا ہے۔ ان کوششوں میں ڈیفنس انٹیلیجنس کو مستحکم کرنا، انسانی امداد اور آفات میں راحت رسانی  ، ملٹری ڈپلومیسی، نیشنل وارمیموریل کی تعمیر، ڈیفنس خلاائی ایجنسی کے کام کاج کا آغاز ، ڈیفنس سائبر ایجنسی اور مسلح افواج کی خصوصی کاررائیوں کے ڈویژن جوائنٹ آرگنائزیشن جیسی کوششیں شامل ہیں۔
ڈپارٹمنٹ آف ملٹری افئرز کا قیام اور چیف آف ڈیفنس اسٹاف  کی تشکیل وہ انقلابی اصلاحات ہیں جنھوں نے دفاعی افواج کی جدید کاری اور کایا پلٹ اور ان کی قوم کی اعلیٰ ترین دفاعی تنظیم کے ساتھ یکجائی میں مطلوبہ تیزی پیدا کی۔ ایچ ڈی آئی ڈی ایس دفاعی افواج میں تال میل جدت طرازی اور تبدیلیوں کے لئے اپنے عہد کو دوہراتا ہے۔
جدید اور قابل تجدید توانائی کی وزارت
سبسڈائزڈ شرحوں پر سولر پینل فراہم کرنے کے لئے حکومت کی پالیسی
نئی دہلی، 5/اپریل 2022 ۔ ملک میں مارچ 2020 تک زیر نفاذ روف ٹاپ سولر پروگرام کے پہلے مرحلے کے تحت ادارہ جاتی اور سماجی شعبوں کے لئے مرکزی مالی امداد  کا التزام تھا۔ روف ٹاپ سولر  پاور سسٹمز کی تنصیب کی لاگت میں کمی کے سبب رہائشی شعبے کے علاوہ سبھی شعبوں کے استفادہ کنندگان کے لئے مرکزی مالی امداد کا سلسلہ فی الحال زیر نفاذ روف ٹاپ سولر پروگرام کے دوسرے مرحلے کے تحت ختم کردیا گیا ہے۔
تاہم آر ٹی ایس پروگرام کے دوسرے مرحلے کے تحت گزشتہ برس کے 31 مارچ کو آر ٹی ایس کیپسٹی ایڈیشن کے لئے آر ٹی ایس کیپسٹی کی بیس لائن سے 10 فیصد زیادہ اور 15 فیصد تک اصل لاگت کا 5 فیصد اور گزشتہ سال کے 31 مارچ کو آر ٹی ایس کیپسٹی کی بیس لائن کے 15 فیصد تک آر ٹی ایس کیپسٹی ایڈیشن کے لئے اصل قیمت کا 10 فیصد انسنٹیو ڈسکام کو دستیاب کرایا جارہا ہے، تاکہ وہ سبھی شعبوں میں آر ٹی ایس پروجیکٹوں کی تنصیب کرسکیں، جن میں تعلیمی، اور مذہبی اداروں این جی اوز وغیرہ میں سولر پاور پینل کی تنصیب شامل ہے۔
یہ اطلاع توانائی اور جدید و قابل تجدید توانائی کے مرکزی وزیر جناب آر ے سنگھ نے آج راجیہ سبھا میں ایک تحریری جواب میں دی۔
عملے، عوامی شکایات اور پنشن کی وزارت
ڈی جی، این سی جی جی، بھرت لال نے کہا، ”ہر گھر نل سے جل“ جل جیون مشن  کے تحت 2024 تک مکمل ہو جائے گا کیونکہ اسے پانچ لاکھ پانی کمیٹیوں کو متحرک کرکے ایک منفرد حد تک اور مرکزی انداز میں لاگو کیا جا رہا ہے
جناب لال تھنک20 @جی20 پر 14ویں جنوبی ایشیا کانفرنس میں ”اعلی اقتصادی ترقی اور خوشحالی کے لیے پانی کی حفاظت کے موضوع پر ایک کانفرنس سے خطاب کر رہے تھے
جے جے ایم کو بغیر کسی امتیاز کے نل کے پانی کے کنکشن کی سو فیصد سیرابی حاصل کرنے کے لیے انتہائی جمہوری طریقے سے لاگو کیا جا رہا ہے خواہ وہ قبائلی علاقہ ہو یا دور افتادہ جنگلاتی علاقہ: جناب بھرت لال
ڈی جی، این سی جی جی نے مطلع کیا کہ اس سال 13 دریاؤں کو صاف، پانی سے بھر پور اور قابل استعمال بنانے کے لیے بحال کیا جا رہا ہے کیونکہ پانی کی حفاظت کا ملک کی سماجی و اقتصادی ترقی سے گہرا تعلق ہے
ڈائرکٹر جنرل، نیشنل سینٹر فار گڈ گورننس ، جناب بھرت لال نے کہا کہ ”ہر گھر نل سے جل“ جل جیون مشن کے تحت 2024 تک مکمل ہو جائے گا کیونکہ گاؤں کے پانی کی فراہمی کے بنیادی ڈھانچے کو منظم کرنے اور چلانے کے لیے پانچ لاکھ پانی سمیتیوں/ گاؤں کی پانی اور صفائی کمیٹیوں  کے ذریعہ اسے ایک منفرد حد تک اور مرکزی انداز میں لاگو کیا جا رہا ہے۔
جناب لال نے کہا کہ وزیر اعظم جناب نریندر مودی نے 15 اگست 2019 کو جل جیون مشن کا اعلان کیا تھا تاکہ 2024 تک ہر دیہی گھرانے کو نل کے پانی کا کنکشن فراہم کیا جائے اور انہوں نے مزید کہا کہ اگست 2019 میں تقریباً 19.35 کروڑ دیہی گھرانوں میں سے صرف 3.23 کروڑ  کو نل کے پانی تک رسائی حاصل تھی، لیکن آج 11 کروڑ  سے زیادہ دیہی گھرانوں کے گھرانوں میں نل کے پانی کی فراہمی ہے۔
جناب لال نئی دہلی میں منوہر پاریکر انسٹی ٹیوٹ فار ڈیفنس اسٹڈیز اینڈ اینالائزز  کے زیر اہتمام تھنک20 @جی20 پر 14ویں جنوبی ایشیا کانفرنس میں ”اعلی اقتصادی ترقی اور خوشحالی کے لیے پانی کی حفاظت کے لیے ایک کانفرنس سے خطاب کر رہے تھے۔
جناب لال نے کہا کہ وزیر اعظم مودی کی طرف سے یہ مطالبہ کرنے کے بعد کہ ایک بھی گھرانہ اس عظیم مشن سے باہر نہیں رہنا چاہیے، اس اسکیم کو بغیر کسی امتیاز کے نل کے پانی کے کنکشن کی 100 فیصد سیرابی حاصل کرنے کے لیے انتہائی جمہوری طریقے سے لاگو کیا جا رہا ہے۔
ڈی جی، این سی جی جی نے کہا کہ 15ویں مالیاتی کمیشن کی سفارش کے مطابق، اگلے چھ سالوں میں، یعنی 2019-20 سے 2025-26 تک، پانی کے وسائل کے انتظام کے لیے پنچایتوں کو 1.72 کروڑ روپے فراہم کیے جا رہے ہیں۔ انہوں نے کہا کہ اس سال 13 دریاؤں کو بھی بحال کرنے اور انہیں صاف، پانی سے بھر پور اور قابل استعمال بنانے کے لیے شامل کیا جا رہا ہے اور مزید کہا کہ پانی کی حفاظت کا ملک کی سماجی و اقتصادی ترقی سے گہرا تعلق ہے۔
جناب لال نے کہا کہ جب جناب مودی 2001 میں گجرات کے وزیر اعلیٰ بنے تو یہ پانی کی قلت والی ریاست تھی اور روزانہ 10,000 سے زیادہ روڈ ٹینکرز اور دو واٹر ٹرینیں پینے کے پانی کو سوراشٹر کے کچھ علاقے اور ریاست کے دیگر کمیاب حصوں تک پہنچانے کے لیے تعینات کی جاتی تھیں۔ انہوں نے کہا کہ 2002 کے بعد کی اصلاحات نے نہ صرف سوراشٹر کے پانی کی قلت کے بحران کو حل کیا بلکہ دیگر خطوں کے ساتھ اس کی تیز رفتار صنعت کاری کو بھی یقینی بنایا، کیونکہ آبی تحفظ کے پہلے قدم کو مناسب طریقے سے نمٹا لیا گیا تھا۔ جناب مودی 2001 سے 2014 تک گجرات کے وزیر اعلیٰ کے طور پر اپنے ”واٹر وژن“ سے لے کر، اگست 2019 کے بعد وزیر اعظم کے طور پر اپنے دوسرے دور میں جل جیون مشن کے ایک نئے اوتار تک کو لاگو کر رہے ہیں۔
کامرس اور صنعت کی وزارتہ
ایکسپورٹ ہب کے طور پر ضلع  اقدام کے تحت، ملک کے تمام 733 اضلاع میں برآمدی صلاحیت کے حامل زرعی مصنوعات کی نشاندہی کی گئی ہے
تجارت و صنعت کی وزیر مملکت، محترمہ انوپریہ پٹیل نے آج ایک پارلیمانی سوال کے جواب میں بتایا کہ ایکسپورٹ ہب کے طور پر ضلع  اقدام کے تحت، ملک بھر کے تمام 733 اضلاع میں برآمدی صلاحیت کے حامل زرعی مصنوعات سمیت کئی مصنوعات کی نشاندہی کی گئی ہے۔
زرعی برآمدات کو فروغ دینے کے لیے، حکومت نے 2018 میں ایک جامع زرعی برآمدی پالیسی متعارف کرائی، جس کے مندرجہ ذیل مقاصد تھے:
- اپنی برآمدی ٹوکری، منازل کو متنوع بنانے کے لیے اور اعلیٰ قدر اور ویلیو ایڈڈ زرعی برآمدات کو فروغ دینے کے لیے بشمول خراب ہونے والی اشیاء پر توجہ مرکوز کرنا۔
- نئی، مقامی، نامیاتی، نسلی، روایتی اور غیر روایتی زرعی مصنوعات کی برآمدات کو فروغ دینا۔
- iii. مارکیٹ تک رسائی حاصل کرنے، رکاوٹوں سے نمٹنے اور سینیٹری اور فائٹو سینیٹری مسائل سے نمٹنے کے لیے ادارہ جاتی طریقہ کار فراہم کرنا۔
- iv. جلد از جلد گلوبل ویلیو چین کے ساتھ مربوط ہو کر عالمی زرعی برآمدات میں ہندوستان کا حصہ دوگنا کرنے کی کوشش کرنا۔
- کاشتکاروں کو بیرونی منڈی میں برآمدی مواقع سے فائدہ اٹھانے کے قابل بنانا۔
زرعی مصنوعات کی برآمدات کا فروغ ایک جاری عمل ہے۔ حکومت نے برآمدات کو فروغ دینے کے لیے ریاستی/ضلع کی سطح پر کئی اقدامات کیے ہیں۔ ریاست کے مخصوص ایکشن پلان تیار کیے گئے ہیں اور ریاستی سطح کی نگرانی کمیٹیاں ، زرعی برآمدات کے لیے نوڈل ایجنسیاں اور متعدد ریاستوں میں کلسٹر سطح کی کمیٹیاں تشکیل دی گئی ہیں۔
برآمدات کو فروغ دینے کے لیے ملک اور مصنوعات کے مخصوص ایکشن پلان بھی مرتب کیے گئے ہیں۔ حکومت زرعی برآمدی پالیسی کے مقاصد کو حاصل کرنے کے لیے مجوزہ ضلع کو ایکسپورٹ ہب انیشی ایٹو کے طور پر استعمال کرنے کے عمل میں بھی ہے۔ ڈی ای ایچ اقدام کے تحت، ملک بھر کے تمام 733 اضلاع میں برآمدی صلاحیت کے حامل زرعی مصنوعات سمیت کئی مصنوعات کی نشاندہی کی گئی ہے۔ ریاستی برآمدی حکمت عملی 28 ریاستوں/ مرکز کے زیر انتظام علاقوں میں تیار کی گئی ہے۔
ایگریکلچرل اینڈ پروسیسڈ فوڈ پروڈکٹس ایکسپورٹ ڈیولپمنٹ اتھارٹی ، جو کہ محکمہ تجارت کے انتظامی کنٹرول کے تحت ایک خود مختار ادارہ ہے، کو زرعی اور پراسیسڈ فوڈ مصنوعات کی برآمدات کو فروغ دینے کا مینڈیٹ حاصل ہے۔ اے پی ای ڈی اے اپنی ایکسپورٹ پروموشن سکیم کے مختلف اجزاء کے تحت برآمد کنندگان کو مدد فراہم کر رہا ہے۔
محکمہ تجارت برآمدات کو فروغ دینے کے لیے مالی مدد فراہم کرتا ہے، بشمول مارکیٹ ایکسیس انیشیٹوز  اسکیم، اے پی ای ڈی اے کی ایکسپورٹ پروموشن اسکیم اور میرین پروڈکٹس ایکسپورٹ ڈیولپمنٹ اتھارٹی  وغیرہ کے ذریعے زرعی مصنوعات کی برآمدات۔
مزید برآں، کسانوں، فارمر پروڈیوسر آرگنائزیشنز  اور کوآپریٹیو کو برآمد کنندگان کے ساتھ بات چیت کرنے کے لیے ایک پلیٹ فارم فراہم کرنے کے لیے ایک فارمر کنیکٹ پورٹل تیار کیا گیا ہے۔ خریدار فروخت کنندگان کی ملاقاتیں  کلسٹرز میں منعقد کی گئی ہیں، تاکہ برآمدی منڈی کے رابطے فراہم کیے جاسکیں۔ برآمدات کے مواقع کا جائزہ لینے اور اس سے فائدہ اٹھانے کے لیے بیرون ملک ہندوستانی مشنوں کے ساتھ ویڈیو کانفرنس کے ذریعے باقاعدہ بات چیت کی گئی ہے۔ ہندوستانی مشنوں کے ذریعے ملک کے مخصوص بی ایس ایم کو بھی منظم کیا گیا ہے۔
بہت چھوٹی، چھوٹی اور درمیانی صنعتوں کی وزارت
قومی غیرملکی تجارتی ڈائرکٹری کا اجراء
ایم ایس ایم ای کے وزیر مملکت نے قومی غیر ملکی تجارتی ڈائرکٹری کا اجراء کیا
وزیر مملکت  برائے بہت چھوٹی ، چھوٹی اور اوسط درجے کی صنعتیں  ، حکومت ہند اور ایم ایس ایم ای سکریٹری ڈاکٹر ارون کمار پانڈا نے حال ہی میں نئی دہلی میں اختتام پذیر بین الاقوامی ایس ایم ای کنونشن 2018 میں ایک ڈائرکٹری کا اجراء کیا ہے جس کا مقصد برآمد کاروں کے لئے آسانی فراہم کرنا ہے۔ مذکورہ ڈائرکٹری برآمدات ۔ درآمدات دفاتر ،پالیسی سازوں، ریگولیٹروں ، آسانی فراہم کرنے والوں اور تمام تر ایکسپورٹ پروموشن کونسلوں ، اشیاء سے متعلق بورڈ ، ترقیاتی حکام ، تجارت وصنعت کے اداروں ، ایم ایس ایم ای کے متعلق اطلاعات فراہم کرتی ہے۔ یہ تمام وہ ادارے ہیں جو حکومت ہند کی جانب سے قائم کئے گئے ہیں ، یا جنہیں منظوری دی گئی ہے یا پھر جنہیں اسپانسر کیا گیا ہے۔
وزیر موصوف نے کہا کہ یہ ڈائرکٹری برآمدکاروں، درآمدکاروں ، تاجروں ، مینوفیکچررس ، ایم ایس ایم ای ، مجاز اقتصادی آپریٹروں، برآمدات، درآمدات ، انتظام سے متعلق طلباء ، نئے آئی ای سی ہولڈروں اور برآمداتی تجارت سے وابستہ تمام دیگر افراد کیلئے مفید ثابت ہوگی۔
یہ ڈائرکٹری انٹرنیشنل ٹریڈ کنسلٹینس ، نئی دہلی نے شائع کی ہے۔
م ن۔ ۔ ع ن۔
U-2300
(Visitor Counter : 75
|
صحت اور خاندانی بہبود کی وزارت
|
کووڈ-19 ٹیکہ کاری کی تازہ ترین صورتحال – 256واں دن
بھارت میں کووڈ-19 ٹیکہ کاری کی مجموعی تعداد 87 کروڑسے تجاوز کرگئی
آج شام 7 بجے تک49 لاکھ سے زیادہ ٹیکے لگائے گئے
بھارت میں آج کووڈ-19 ٹیکہ کاری کی مجموعی تعداد87 کروڑ سےتجاوز کرگئی۔ آج شام 7 بجے تک 49 لاکھ سے زیادہٹیکے لگائے جاچکے ہیں۔یہ تعداد شا م 7 بجے تک موصولہ عبوری رپورٹ کے مطابق ہے۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
صحت سے متعلق کارکنان
|
|
پہلی خوراک
|
|
1,03,72,229
|
|
دوسری خوراک
|
|
88,65,432
|
|
صف اوّل کے کارکنان
|
|
پہلی خوراک
|
|
1,83,50,655
|
|
دوسری خوراک
|
|
1,49,17,439
|
|
18تا44 سال کی عمر کے افراد
|
|
پہلی خوراک
|
|
35,50,09,680
|
|
دوسری خوراک
|
|
7,88,45,995
|
|
45سال سے 59 سال کی عمر کے افراد
|
|
پہلی خوراک
|
|
15,81,86,738
|
|
دوسری خوراک
|
|
7,54,66,028
|
|
60 سال سے زیادہ عمر کے افراد
|
|
پہلی خوراک
|
|
10,06,50,800
|
|
دوسری خوراک
|
|
5,55,24,416
|
|
مجموعی طور پر دی گئی پہلی خوراک
|
|
64,25,70,102
|
|
مجموعی طور پر دی گئی دوسری خوراک
|
|
23,36,19,310
|
|
مجموعی تعداد
|
|
87,61,89,412
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
صحت سے متعلق کارکنان
|
|
پہلی خوراک
|
|
192
|
|
دوسری خوراک
|
|
10,027
|
|
صف اوّل کے کارکنان
|
|
پہلی خوراک
|
|
452
|
|
دوسری خوراک
|
|
31,252
|
|
18تا44 سال کی عمر کے افراد
|
|
پہلی خوراک
|
|
19,25,501
|
|
دوسری خوراک
|
|
15,66,705
|
|
45سال سے 59 سال کی عمر کے افراد
|
|
پہلی خوراک
|
|
4,63,152
|
|
دوسری خوراک
|
|
4,84,179
|
|
60 سال سے زیادہ عمر کے افراد
|
|
پہلی خوراک
|
|
2,35,910
|
|
دوسری خوراک
|
|
2,27,799
|
|
مجموعی طور پر دی گئی پہلی خوراک
|
|
26,25,207
|
|
مجموعی طور پر دی گئی دوسری خوراک
|
|
23,19,962
|
|
مجموعی تعداد
|
|
49,45,169
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک ٹیکے کی مجموعی طور پر 199.98 کروڑ خوراکیں  لگائی جا چکی ہیں
گذشتہ 24 گھنٹوں کے دوران 2559840 خوراکیں لگائی گئیں
ہندوستان میں سردست فعال معاملات کی تعداد143449 ہے۔
فی الحال زیر علاج مریضوں کی شرح 0.33 فیصد ہے۔
سردست ملک میں شفایابی کی شرح 98.47 فیصد ہے۔
گزشتہ 24 گھنٹوں کے دوران17790 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر43081441 ہوگئی ہے۔
گذشتہ 24 گھنٹوں کے دوران 20528 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.94 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 392569 ٹیسٹ کئے گئے۔
وزیراعظم کا دفتر
وزیر اعظم نے عالمی ادارہ صحت کے عالمی مرکز برائے روایتی ادویات کا خیر مقدم کیا ، وزارت آیوش نے ڈبلیو ایچ او کے ساتھ میزبان ملک کے معاہدے پر دستخط کیے
نئی دہلی۔ 26 مارچ وزیر اعظم جناب نریندر مودی نےہندوستان میں ڈبلیو ایچ او گلوبل سینٹر فار ٹریڈیشنل میڈیسن کے قیام پر خوشی کا اظہار کیا ہے۔ انہوں نے امید ظاہر کی کہ یہ مرکز کرہ ارض کو ایک صحت مند سیارہ بنانے اور عالمی مفاد میں ہماری خوشحال روایتی طریقوں سے فائدہ حاصل کرنے میں اپنی خدمات پیش کرےگا۔
وزارت آیوش اور ڈبلیو ایچ او نے مرکز کے لیے میزبان ملک کے معاہدے پر دستخط کیے ۔
وزیر اعظم نے وزارت آیوش اور ڈبلیو ایچ او کے ٹویٹس کا جواب دیتے ہوئے یہ بات کہی :
"ہندوستان ایک جدید ترین ڈبلیو ایچ او گلوبل سینٹر فار ٹریڈیشنل میڈیسن کے قیام پر باعث افتخار محسوس کر رہا ہے۔ یہ مرکز ایک صحت مند سیارہ بنانے اور عالمی مفاد میں ہماری خوشحال روایتی طریقوں سے فائدہ حاصل کرنے میں اپنا تعاون پیش کرے گا۔"
"ہندوستان کی روایتی دوائیں اور حفظان صحت کے طریقے عالمی سطح پر بہت مقبول ہیں۔ یہ ڈبلیو ایچ او سینٹر ہمارے معاشرے میں خوشحالی لانے کی سمت میں ایک طویل سفر طے کرے گا۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-3528
(
ماحولیات، جنگلات اور موسمیاتی تبدیلی کی وزارت
جناب بھوپندر یادو نے کہا کہ حکومت بلو اکنومی کو خاص اہمیت دیتی ہے اور اس میں پائدار ، آب وہوا کے اثرات کا متحمل ساحلی بنیادی ڈھانچہ اور ساحلی علاقوں میں آباد برادریوں کے روزگار پر توجہ مرکوز کی جاتی ہے
حکومت کثیر بندوبست مقاصد کے ساتھ علاقے پر مبنی بندوبست کے لئے میرین اسپشل پلاننگ  میں تیزی لارہی ہے
ماحولیات، جنگلات اور آب وہوا میں تبدیلی کے مرکزی وزیر جناب بھوپندر سنگھ یادو نے آج پائیدار ساحلی بندوبست کے قومی مرکز  کی پہلی جنرل باڈی میٹنگ کی سربراہی کی ، جو ماحولیات، جنگلات اور آب وہوا میں تبدیلی کی وزارت کے تحت ادارہ ہے۔ انھوں نے زور دیا کہ وزیر اعظم بلو اکنومی کو خاص اہمیت دیتے ہیں اور اس میں پائیدار اور ماحولیات کے لئے سازگار ساحلی بنیادی ڈھانچے اور ساحلی برادریوں کے ذریعہ معاش پر توجہ مرکوز کی جاتی ہے۔
جناب یادو نے کہا کہ حکومت کثیر بندوبست مقاصد کے ساتھ علاقے پر مبنی بندوبست کے لئے میرن اسپیشل پلاننگ  پر وزر دے رہی ہے۔ وزیر موصوف نے این سی ایس سی ایم کو یہ بھی ہدایت دی کہ مشن ایم آئی ایس ایچ ٹی آئی میں حصہ لیں۔
این سی ایس سی ایم کا قیام فروری 2011 میں ہوا تھا اور یہ ساحلوں کی حفاظت ، تحفظ، بحالی، بندوبست اور پالیسی صلاح کے ادارے کے طور پر قائم کیا گیا تھا۔
قومی مرکز میں کئی اہم تحقیقی مطالعات کئے گئے ہیں جن میں ایکولوجی کے اعتبار سے حساس علاقوں کی 34 ہزار مربع کلو میٹر کی میپنگ ، مربوط مخدوش علاقوں کی میپنگ ساحلی علاقوں کے بندوبست کے منصوبوں کی تیاری، ساحلی علاقوں کے بندوبست کے منصوبوں کی تیاری، ساحلی علاقوں کے ماحولیاتی اثرات کے تخمینے ایکو سسٹم ، اشیا وخدمات ، بلو کاربن وغیرہ شامل ہیں۔
امور صارفین، خوراک اور عوامی تقسیم کی وزارت
سرکاری نظامِ تقسیم کا مربوط انتظام
نئی دہلی، 23 جولائی / صارفین امور ، خوراک اور سرکاری نظامِ تقسیم کے وزیر مملکت جناب دانوے راؤ صاحب دادا راؤ نے لوک سبھا میں ایک تحریری جواب میں بتایا ہے کہ نشان زد سرکاری نظام تقسیم  کی ایک سرے سے لے کر دوسرے سرے تک کی کمپیوٹر کاری آپریشنز کی اسکیم کے تحت کی گئی اصلاحات کو برقرار رکھنے کے لئے محکمے نے 19-2018 ء اور 20-2019 ء کے دوران نفاذ کے لئے ‘‘ سرکاری نظامِ تقسیم کا مربوط انتظام ’’  نام کی ایک نئی اسکیم شروع کی ہے ۔ اس نئی اسکیم کے نفاذ کا اہم مقصد قومی خوراک سلامتی ایکٹ ، 2013  کے تحت راشن کارڈ ہولڈروں کے مابین قومی پیمانے پر پورٹیبلٹی متعارف کرانا ، انہیں اپنے استحقاق کے اناج ملک بھر میں کسی بھی ایف پی ایس سے اٹھانے کا اختیار دینا ، جس کے لئے انہیں نئے راشن کارڈ کی ضرورت نہ ہو اور اس کے لئے موجودہ پی ڈی ایس نظام / ریاستی پورٹلوں / مرکز کے زیر انتظام پورٹلوں کو مرکزی نظام سے مربوط کرنا / این ایف ایس اے کے مرکزی ذخائر کے پورٹلوں سے مربوط کرنا یعنی راشن کارڈ حاملوں / استحقاق رکھنے والوں کو وَن نیشنل وَن کارڈ نظام کے تحت لانا ہے ۔ مرکزی کمپیوٹرائزڈ نظام ذخائر اس امر کو بھی یقینی بناتے ہیں کہ ڈپلی کیٹ راشن کارڈ یا ریاستوں / مرکز کے زیر انتظام علاقوں میں این ایف ایس اے کے تحت جعلی استفادہ کنندگان کا وجود نہ رہے ۔ اس سلسلے میں 26 ریاستوں / مرکز کے زیر انتطام علاقوں کے ساتھ آئی ایم – پی ڈی ایس اسکیم کے نفاذ کے تحت مفاہمتی عرضداشتوں پر دستخط کئے جا چکے ہیں ۔
فی الحال ، آندھر ا پردیش ، گجرات ، ہریانہ ، جھارکھنڈ ، کرناٹک ، کیرلا ، مہاراشٹر ، راجستھان ، تلنگانہ ، تری پورہ ، چھتیس گڑھ  اور مدھیہ پردیش  نے راشن کارڈ حاملین کے لئے بین ریاستی سطح کی پورٹیبلٹی کی سہولت فراہم کر دی ہے یعنی راشن کارڈ حاملین ریاست کے اندر کسی بھی ایف پی ایس سے اناج اٹھا سکتے ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3348
(Visitor Counter : 40
کامرس اور صنعت کی وزارتہ
سپلائی چین کے لچیلے پن سے متعلق آسٹریلیا – بھارت – جاپان کے وزرائے اقتصادیات کا مشترکہ بیان
نئی دہلی، یکم ستمبر 2020 ۔ سپلائی چین کے لچیلے پن سے متعلق یکم ستمبر 2020 کو منعقدہ سہ فریقی وزارتی سطح کی میٹنگ کے دوران منظور کئے گئے مشترکہ وزارتی سطح کے بیان کا اصل متن حسب ذیل ہے:
- آسٹریلیا کے تجارت، سیاحت و سرمایہ کاری کے وزیر، سینیٹر عالی جناب سائمن برمنگھم، بھارت کے صنعت و تجارت کے وزیر عالی جناب پیوش گوئل اور جاپان کے معیشت، تجارت اور صنعت کے وزیر عالی جناب کاجی یاما ہیروشی نے یکم ستمبر 2020 کو وزارتی سطح کی ایک ویڈیو کانفرنس منعقد کی۔
- وزراء نے ایک آزاد، غیر جانب دار، شمولیت پر مبنی، تفریق سے مبرا، شفاف، قابل پیش گوئی اور مستحکم تجارتی و سرمایہ کاری کے لئے موزوں ماحول کو یقینی بنانے اور اپنے اپنے بازاروں کو کھلا رکھنے کے معاملے میں قیادت کرنے کے لئے اپنے عزم مصمم کا اعادہ کیا۔
- کووڈ-19 کے بحران کے ساتھ ساتھ اقتصادی اور تکنیکی منظرنامے میں حال ہی میں عالمی سطح پر ہوئی وسیع تر تبدیلیوں کو دھیان میں رکھتے ہوئے وزراء نے ہند - بحر الکاہل خطے میں مضبوطی میں اضافہ کرنے کی ضرورت اور صلاحیت کو نمایاں کیا۔
- ہند – بحر الکاہل خطے میں سپلائی چین کے لچیلے پن سے متعلق علاقائی تعاون کی لازمیت کا اعتراف کرتے ہوئے وزراء نے تعاون کے ذریعے مقصد کی تکمیل کے لئے ایک نئی پہل کا آغاز کرنے کی سمت میں کام کرنے کے اپنے ارادے کو مشترک کیا۔ وزراء نے اپنے اپنے افسران کو نئی پہل کی تفصیلات جلد از جلد تیار کرنے کی ہدایات دیں، تاکہ اس سال کے نصف آخر میں اس کا آغاز کیا جاسکے۔ وزراء نے ہدف کے حصول میں صنعتی شعبے اور اکیڈمک شعبے کے اہم رول کا ذکر کیا۔
- وزراء نے خطے کے ان دیگر ممالک کو بھی اس پہل میں حصہ لینے کے لئے مدعو کیا جن کی رائے اسی طرح کی ہے۔
وزیراعظم کا دفتر
وزیراعظم جناب نریندر مودی نے پنڈت راجن مشرا کی رحلت پر تعزیت کا اظہار کیا
وزیراعظم جناب نریندر مودی نے پنڈت راجن مشرا کے انتقال پررنج و غم کا اظہار کیا ہے۔
وزیراعظم جناب نریندر مودی نے اپنے ٹوئیٹ پیغام میں کہا کہ ‘‘ کلاسیکی موسیقی کی دنیا میں پنڈت راجن مشرا نے اَن مٹ نقوش چھوڑے ہیں۔ بنارس گھرانے سے تعلق رکھنے والے راجن مشرا کی رحلت، فن اور موسیقی کی دنیا کے لئے نا قابل تلافی نقصان ہے۔وزیراعظم نے دکھ کی اس گھڑی میں ان کے اہل خانہ اور مداحوں کے تئیں تعزیت کا اظہار کیا۔ اوم شانتی !
سٹرک ٹرانسپورٹ اور شاہراہوں کی وزارت
سڑک نقل و حمل اور قومی شاہراہوں کی وزارت نے سی ای وی روڈ میپ نوٹیفکیشن کے بارے میں مشورے طلب کئے
نئی دہلی، 16 /اگست 2020 ۔ سڑک نقل و حمل اور قومی شاہراہوں کی وزارت نے سکیورٹی ضرورتوں سے متعلق امور کے حل، آپریٹر کی حفاظت و تحفظ یقینی بنانے کے لئے مرحلہ وار طریقے سے  جامع طور پر تعمیراتی آلات والی گاڑیوں کے لئے، اگرچہ ایسی مشینیں دیگر گاڑیوں کے ساتھ ساتھ عوامی سڑکوں پر چل رہی ہیں، مورخہ 13 اگست 2020 کو ایک ڈرافٹ نوٹیفکیشن جی ایس آر 502  جاری کی ہے۔
فی الحال کچھ مخصوص سکیورٹی ضرورتیں پہلے سے ہی سی ایم وی آر، 1989 میں تعمیراتی ساز و سامان والی گاڑیوں کے لئے منظورشدہ ہیں۔ اس معیار کا مقصد متعدد سکیورٹی ضرورتوں یعنی ویزول ڈسپلے سے متعلق ضرورتوں، آپریٹر اسٹیشن اور رکھ رکھاؤ سے متعلق شعبوں کی ضرورتوں، نان- میٹل ایندھن ٹینک، مینیمم ایکسیز ڈائیمنشن، اسٹیپ کے لئے ایکسس سسٹم، پرائمری ایکسس، الٹرنیٹ ایگزٹ پاتھ اینڈ اوپننگ، منٹیننس اوپننگ، ہینڈ ریل اور ہینڈ ہولڈس، گارڈس، ویزول ڈسپلے ریکوائرمنٹ، مشین ماؤنٹیڈ آڈیبل ٹریول الارم، آرٹیکولیٹیڈ فریم لاک، لفٹ آرم سپورٹ ڈیوائس، ڈائمنسنس اینڈ ریکوائرمنٹس فار آپریٹرس سیٹ، الیکٹرو میگنیٹک کمپیٹے بلٹی ، سیٹ بیلٹ اینڈ سیٹ بیلٹ اینکوریجز، رول اوور پروٹیکٹیو اسٹرکچر ، ٹپ اوور پروٹیکشن اسٹرکچر ، فالنگ آبجیکٹ پروٹیکٹیو اسٹرکچر ، آپریٹر فیلڈ آن ویو، آپریٹر سیٹ وائبریشن فار سسپنڈیڈ سیٹس وغیرہ کو استعمال میں لانے کے لئے اے آئی ایس  160 کو نافذ کرنا ہے۔
اس کے علاوہ آپریٹر کے کان کی سطح پر ناپے جانے والے شور اور گزرنے والے شور کے سلسلے میں بالترتیب بریک اور اسٹیئرنگ کوشش کے لئے سی ایم وی آر 96-اے اور 98-اے میں ترمیم اور ٹرننگ سائیکل ڈائیمیٹر سے متعلق ضرورتوں کی تجویز ہے، جسے پہلے مورخہ 28 جولائی 2000 کے جی ایس آر 642  کے ذریعے نوٹیفائی کیا گیا تھا۔
تعمیراتی آلات والی گاڑیوں کا بڑے پیمانے پر استعمال مختلف بنیادی ڈھانچہ جاتی پروجیکٹوں کی تکمیل کے لئے کیا جاتا ہے۔ چونکہ ایسی مشینیں دیگر گاڑیوں کے ساتھ عوامی سڑکوں پر چل رہی ہیں، لہٰذا آپریٹر کی سکیورٹی کو یقینی بنانے کی خاطر ایسی گاڑیوں کے لئے مختلف سکیورٹی ضرورتوں کو نوٹیفائی کئے جانے کی تجویز ہے۔
اس سلسلے میں مشورے یا تبصرے نوٹیفکیشن کی تاریخ سے 30 دنوں کے اندر جوائنٹ سکریٹری ، سڑک نقل و حمل اور شاہراہوں کی وزارت، ٹرانسپورٹ بھون، پارلیمنٹ اسٹریٹ، نئی دہلی – 110001  کو بھیجے جاسکتے ہیں۔
صحت اور خاندانی بہبود کی وزارت
حکومت ہند نے ریاستوں / مرکز کے زیر انتظام علاقوں کو اب تک 15 کروڑ سے زائد ٹیکے مفت فراہم کرائے
ریاستوں/ مرکز کے زیر انتظام علاقوں کے پاس ابھی بھی ایک کروڑ سے زائد ٹیکے کی خوراکیں لوگوں کو دینے کے لئے دستیاب ہے
ریاستوں / مرکز کے زیر انتظام علاقوں کو آئندہ 3 دنوں میں 80 لاکھ سے زائد اضافی خوراکیں حاصل ہوں گی
نئی دہلی، 27 اپریل 2021: ٹیکہ کاری وبائی مرض سے لڑنے کے لئے حکومت ہند کی پانچ نکاتی حکمت عملی کا ایک اہم ستون ہے، جس میں بیماری کی روک تھام اور انتظام کاری کے دیگر اقدامات کے ساتھ ساتھ جانچ، پتہ لگانا، علاج اور کووِڈ کے مطابق برتاؤ  جیسے اقدامات کو بھی شامل کیا گیا ہے۔ بھارت نے دنیا کی سب سے بڑی ٹیکہ کاری مہم کا آغاز 16 جنوری 2021 کو کیا تھا۔ کووِڈ ٹیکہ کاری سے متعلق ایک آسان اور تیز رفتار تیسرے مرحلے کی حکمت عملی یکم مئی 2021 کو نافذ کی جائے گی۔ اپنے تیسرے مرحلے میں، قومی ٹیکہ کاری حکمت عملی کا مقصد ٹیکے کی قیمتوں میں کمی اور ٹیکہ احاطے میں اضافہ کرنا ہے۔ آسان ٹیکہ کاری حکمت عملی کے جزو کے طور پر خریداری، استحقاق اور ٹیکہ لگانے کے عمل کو لچکدار بنایا گیا ہے ۔
حکومت ہند ریاستوں / مرکز کے زیر انتظام علاقوں کو اب تک 15 کروڑ خوراکیں  مفت فراہم کرا چکی ہے۔
ایک کروڑ سے زائد  خوراکیں ابھی بھی ریاستوں / مرکز کے زیر انتظام علاقوں کے پاس موجود ہیں۔
ریاستوں / مرکز کے زیر انتظام علاقوں کو آئندہ تین دنوں میں مزید 80 لاکھ خوراکیں حاصل ہوں گی۔
حال ہی میں مہاراشٹر کے سرکاری افسران کے حوالے سے میڈیا رپورٹوں میں یہ کہا گیا تھا کہ ریاست میں ٹیکے ختم ہو چکے ہیں اور اسی لیے ریاست میں ٹیکہ کاری مہم پر برعکس اثرات مرتب ہو رہے ہیں۔ یہ وضاحت کی جاتی ہے کہ 27 اپریل 2021 کو مہاراشٹر کے ذریعہ حاصل ہوئیں مجموعی کووِڈ ٹیکہ خوراکیں 15862470 کے بقدر ہیں۔ اس میں سے فضلہ سمیت مجموعی کھپت 14939410 کے بقدر تھی۔ ٹیکہ لگوانے کے مستحق عوامی گروپوں کو ٹیکے کی خوراک دینے کے لئے ریاست کے پاس بقیہ 923060 خوراکیں ابھی موجود ہیں۔ اس کے علاوہ کووِڈ کے ٹیکے کی 300000 خوراکیں آئندہ تین دنوں میں تقسیم کیے جانے کی قطار میں ہیں۔
وزیراعظم کا دفتر
وزیر اعظم نے 2023 ورلڈ آرچری یوتھ چیمپئن شپ میں 11 تمغے جیتنے پر ہندوستان کے جونیئر اور کیڈٹ تیر اندازوں کو مبارکباد دی
وزیر اعظم جناب نریندر مودی نے 2023 ورلڈ آرچری یوتھ چیمپئن شپ میں 11 تمغے جیتنے پر ہندوستان کے جونیئر اور کیڈٹ تیر اندازوں کو مبارکباد دی ہے۔
نوجوانوں کے امور اور کھیل کے مرکزی وزیر جناب انوراگ سنگھ ٹھاکر کے ایک ٹویٹ کو ریٹویٹ کرتے ہوئے وزیر اعظم نے ٹویٹ کیا:
’’2023 ورلڈ آرچری یوتھ چیمپئن شپ میں شاندار کارکردگی کا مظاہرہ کرنے پر اپنے تیر اندازوں پر فخر ہے۔ ان کی کامیابیاں ہندوستان میں تیر اندازی کے مستقبل کے لیے اچھی علامت ہیں اور آنے والے بہت سے تیر اندازوں کی حوصلہ افزائی کریں گی‘‘۔